INGYENES REGGELI MEDITÁCIÓ OMKĀRÁVAL (ONLINE)
2026-07-26 05:30 - 06:00 (Europe/Budapest) | Online
Ingyenes reggeli meditáció OMKĀRÁVAL (online) 2023. január 20-tól minden nap.

A belső béke és nyugalom technikáival szolgáljuk a meditáció iránt nyitott embertársainkat a következő program szerint:
1. 05:25-05:30 Bejelentkezés linkkel, bekapcsolt kamerával és látható arccal (egyedi kivétel egészségi okok miatt, előzetes megbeszélés után).
2. 05:30-05:50 Meditáció
3. 05:50-06:00 Napi tanítás, elköszönés
Kérjük, hogy a biztos kapcsolat létrejöttéhez időben légy jelen, a kezdés előtt pár perccel már kezdd meg a csatlakozást, így elkerülve az esetleges technikai túlterheltséget! Köszönjük!

Fontos, hogy ez közös meditáció és nem meditációs képzés.
A program ingyenes, de az éves szinten több, mint 400 ingyenes programunk fenntarthatóságához, Alapítványunk küldetésének ellátásához szívesen fogadunk adományokat közhasznú céljainkra. Nevünk: Spirituart Jóga Alapítvány Számlaszámunk: 16200106-11604543

A sikeres csatlakozás feltétele Google fiók megléte!
Becsatlakozás reggelenként 05:25-05:30 között ezzel a linkkel:
https://meet.google.com/ocb-jvpc-ctv

Szeretettel vár Omkāra!

Gong meditáció - A hang rezgésének gyógyító ereje
2026-08-07 19:00 - 20:00 | Sivananda Jógaközpont, Szegfű utca 2., Budapest, Pest, 1028, Hungary
Gong meditáció – A hang rezgésének gyógyító ereje

Fontos: a Gong meditációra előzetes bejelentkezés szükséges legkésőbb aznap 12:00-ig! Az eseményt minimum 3 fő részvételével tartjuk meg!
Mi az a gong meditáció?
A gong meditáció egy mélyrelaxációs technika, amely a gong hangjának és rezgésének segítségével vezeti a résztvevőt egy nyugodt, meditatív állapotba. A gong egy ősi hangszer, melynek gyökerei a keleti spirituális hagyományokhoz nyúlnak vissza, és különleges hangzása képes a testet, az elmét és a lelket harmonizálni.
A gong meditáció során a résztvevők kényelmesen elhelyezkednek – általában fekvő pozícióban –, miközben a gong hangját egy tapasztalt vezető szólaltatja meg. A rezgések finoman átjárják a testet, mélyen ellazítják az idegrendszert, és segítenek elengedni a feszültséget.
Hogyan működik?
A gong hangja nemcsak hallható, hanem érzékelhető is rezgésként a test különböző pontjain. Ez a vibráció:

kiegyensúlyozza az energiaáramlást a testben (pl. csakrák szintjén),
csillapítja az elme zaját, segítve az elmélyülést és a befelé figyelést,
aktiválja az öngyógyító folyamatokat, és
stresszoldó hatást fejt ki.

A gong meditáció jótékony hatásai az emberi szervezetre
🔹 Stresszoldás és mély relaxáció
A rezgések természetes módon lassítják a szívritmust, csökkentik a vérnyomást és oldják a testi-lelki feszültséget.
🔹 Alvásminőség javítása
Sokan tapasztalják, hogy egy gong meditáció után könnyebben és mélyebben alszanak.
🔹 Fokozott belső egyensúly és harmónia
A hanghullámok segítenek helyreállítani a test természetes ritmusát, és harmonizálják az energiarendszert.
🔹 Mentális tisztaság és fókusz
A gong hangjai elcsendesítik a túlaktív elmét, így segítenek a koncentráció javításában és a kreatív gondolkodás serkentésében.
🔹 Emocionális blokkok oldása
A rezgések képesek felszínre hozni és finoman oldani a tudattalanban tárolt érzelmi feszültségeket.
Kinek ajánlott?
A gong meditáció minden korosztálynak ajánlott, különösen azoknak, akik:

stresszes életet élnek,
nehezen lazulnak el,
nyitottak az alternatív gyógyító módszerekre,
spirituális úton járnak,
szeretnék elmélyíteni belső békéjüket.

A gong meditáció egy különleges, transzformatív élmény, mely túlmutat a szavakon. Ha szeretnél egy mély, belső utazásra indulni a hangok világában, próbáld ki ezt a lenyűgöző technikát – a változás már az első alkalom után érezhető lehet.
„A Gong az emberi elme első és utolsó hangszere. Egyetlen dolog van csak, amely feleslegessé teheti és irányíthatja az emberi elmét a Gong hangja.” – Bajan yogi
